Valčiūnai
Valčiūnai – kaimas Vilniaus rajono savivaldybėje, 2 km piečiau Juodšilių, šalia Vilniaus–Lydos geležinkelio. 4 seniūnaitijos (Draugystės, Miško, Stoties, Valčiūnų). Veikia Valčiūnų gimnazija, Ugniagesių gelbėtojų mokyklos Praktinio parengimo skyrius, biblioteka, Valčiūnų vaikų lopšelis-darželis, dirba AB „Lietuvos geležinkeliai“, geležinkelių įrenginių gamybos bendrovė Voestalpine Railway Systems Lietuva. Prie pat geležinkelio įsikūrusi gel. stoties gyvenvietė. Į vakarus nuo Valčiūnų plyti Vokės slėnis ir buvęs durpynas.